KAI DARBUOTOJO ATLIEKAMA DARBO FUNKCIJA (ar jos dalis) DARBDAVIUI TAMPA PERTEKLINE DĖL DARBO ORGANIZAVIMO PAKEITIMŲ AR KITŲ PRIEŽASČIŲ, IR:
I. Darbuotojui yra mažinamas darbo krūvis (keičiama darbo sutartyje sulygta darbo laiko norma:
[bookmark: _Hlk164419823]Jei dėl įvykusių darbo organizavimo pokyčių atsiranda būtinybė mažinti darbuotojui nustatytą darbo laiko normą,  darbdavys turi inicijuoti būtinųjų darbo sutarties sąlygų keitimą vadovaujantis Lietuvos Respublikos darbo kodekso (toliau  – DK) 45 straipsniu. 
Tokiu atveju darbuotojui raštu teikiamas siūlymas dirbti pakeistomis darbo sutarties sąlygomis, jame aprašant keičiamas darbo sąlygas (darbo laiko normą) ir nurodant terminą, per kurį darbuotojas turi išreikšti savo sutikimą dirbti pakeistomis sąlygomis, kuris negali būti trumpesnis negu 5 darbo dienos. 
Darbuotojo atsisakymas dirbti pakeistomis darbo sutarties sąlygomis gali būti laikoma priežastimi nutraukti darbo santykius darbdavio iniciatyva be darbuotojo kaltės (t.y. vadovaujantis DK 57 straipsniu, kurio procedūra aprašyta III dalyje). 

II. Darbuotojas dirba papildomą darbą:
Jei dėl įvykusių darbo organizavimo pokyčių darbdaviui tampa pertekline darbuotojo atliekama papildoma darbo funkcija (t.y. kurią darbuotojas dirba pagal susitarimą dėl papildoma darbo), darbdavys turi teisę nutraukti susitarimą dėl papildomo darbo, įspėjus darbuotoją raštu ne vėliau kaip prie 5 darbo dienas.
Tokiu atveju darbuotas tęsia darbo santykius pagal pagrindinę darbo funkciją, todėl jokia išeitinė išmoka už nutrauktą papildomą darbo funkciją nėra mokama.  
Jei darbuotojo pagrindinė darbo funkcija tampa pertekline, bet darbuotojas dar dirba įstaigoje pagal papildomą darbo funkciją, tokiu atveju darbdavys turi siūlyti darbuotojui tęsti darbo santykius pakeičiant papildomą darbo funkciją į pagrindinę ir nutraukti darbą pagal funkciją, kuri tapo pertekline. 
 
III. Darbuotojas dirba pagrindinį darbą: 
[bookmark: _Hlk164419125]Darbdavys turi teisę nutraukti su darbuotoju darbo sutartį pagal Lietuvos Respublikos darbo kodekso (toliau  – DK) 57 str. 1 d. 1 punktą laikydamasis žemiau nurodytos tvarkos:
Nuoroda https://www.e-tar.lt/portal/lt/legalActEditions/f6d686707e7011e6b969d7ae07280e89
1. Pagal DK 57 straipsnio 3 dalį reikalaujama nustatyti atrankos kriterijus, jeigu perteklinę darbo funkciją atlieka keletas darbuotojų, o atleidžiama tik dalis iš jų
Jeigu perteklinę darbo funkciją atlieka keletas darbuotojų, o atleidžiama tik dalis iš jų, atleidžiamų darbuotojų atrankos kriterijus patvirtina darbdavys, suderinęs su darbo taryba, kai jos nėra, – su profesine sąjunga. Tokiu atveju atranką vykdo ir pasiūlymus dėl darbuotojų atleidimo teikia darbdavio sudaryta komisija, į kurią turi būti įtrauktas bent vienas darbo tarybos narys. Nustatant atleidžiamų darbuotojų atrankos kriterijus, turi būti užtikrinama darbuotojų pirmenybės teisė būti paliktiems dirbti, taikoma šiems darbuotojams visų kitų atitinkamo darbdavio tos pačios specialybės darbuotojų atžvilgiu toje pačioje darbo vietovėje:
1) kurie toje darbovietėje buvo sužaloti arba susirgo profesine liga;
2) kurie augina tris ir daugiau vaikų iki keturiolikos metų arba vieni augina vaiką iki keturiolikos metų ar vaiką su negalia iki aštuoniolikos metų, arba vieni prižiūri kitus šeimos narius, kuriems nustatytas mažesnis negu penkiasdešimt penkių procentų dalyvumo lygis (iki 2023 m. gruodžio 31 d. – darbingumo lygis arba didelių ar vidutinių specialiųjų poreikių lygis);
3) kurie turi ne mažiau kaip dešimties metų nepertraukiamąjį darbo stažą pas tą darbdavį, išskyrus darbuotojus, kurie sukako senatvės pensijos amžių ir įgijo teisę į visą senatvės pensiją dirbdami to darbdavio įmonėje;
4) kuriems iki senatvės pensijos amžiaus liko ne daugiau kaip treji metai;
5) kuriems tokia teisė nustatyta kolektyvinėje sutartyje;
6) kurie yra išrinkti į darbuotojų atstovų, veikiančių darbdavio lygmeniu, valdymo organų narius.
DK 57 straipsnio 3 dalies 1–5 punktuose nustatyta pirmenybės teisė būti paliktiems dirbti taikoma darbuotojams, kurių kvalifikacija nėra žemesnė už kitų tos pačios specialybės darbuotojų, dirbančių toje įmonėje, įstaigoje, organizacijoje, kvalifikaciją.

2. Pagal DK 57 straipsnio 7 punktą darbuotojas turi būtų įspėtas:    
2.1. jei darbo santykiai tęsiasi virš 1 metų:
· prieš 1 mėnesį,
· prieš 2 mėnesius – atleidžiant darbuotojus, kuriems iki įstatymų nustatyto senatvės pensijos amžiaus likę mažiau kaip penkeri metai,
· [bookmark: _Hlk170375889]prieš 3 mėnesius – atleidžiant darbuotojus (1) kurie augina vaiką iki keturiolikos metų arba vaiką su negalia iki aštuoniolikos metų, (2) nėščioms darbuotojoms, (3) darbuotojams su negalia ir darbuotojams, pateikusiems išrašą dėl ligos, įtrauktos į sveikatos apsaugos ministro įsakymu patvirtintą sunkių ligų sąrašą, (4) taip pat darbuotojams, kuriems iki įstatymų nustatyto senatvės pensijos amžiaus likę mažiau kaip dveji metai.
2.2. jei darbo santykiai tęsiasi trumpiau negu vienus metus:
· prieš 2 savaites,
· prieš 4 savaites - atleidžiant darbuotojus,  kuriems iki įstatymų nustatyto senatvės pensijos amžiaus likę mažiau kaip penkeri metai,
· prieš 6 savaites  – atleidžiant darbuotojus (1) kurie augina vaiką iki keturiolikos metų arba vaiką su negalia iki aštuoniolikos metų, (2) nėščioms darbuotojoms, (3) darbuotojams su negalia ir darbuotojams, pateikusiems išrašą dėl ligos, įtrauktos į sveikatos apsaugos ministro įsakymu patvirtintą sunkių ligų sąrašą, (4) taip pat darbuotojams, kuriems iki įstatymų nustatyto senatvės pensijos amžiaus likę mažiau kaip dveji metai.

3. Pagal DK 57 straipsnio 8 dalį atleidžiamam darbuotojui išmokama išeitinė išmokama:
·  2 (dviejų) jo vidutinių darbo užmokesčių dydžio išeitinė išmoka, 
· o jeigu darbo santykiai tęsiasi trumpiau negu vienus metus  – pusės jo vidutinio darbo užmokesčio dydžio išeitinė išmoka.

4. Papildomai, atsižvelgiant į to darbuotojo nepertraukiamą darbo stažą toje darbovietėje, atleidžiamam darbuotojui išmokama ilgalaikio darbo išmoka 2016 m. rugsėjo 14 d. Lietuvos Respublikos garantijų darbuotojams jų darbdaviui tapus nemokiam ir ilgalaikio darbo išmokų įstatymo Nr. XII-2604 (toliau -  GDDTNIDIĮ). 
Nuoroda https://www.e-tar.lt/portal/lt/legalAct/613244607e7011e6b969d7ae07280e89/OyhaJPivfq
4.1. Teisę į ilgalaikio darbo išmoką turinčiam darbuotojui, jį atleidus iš darbo ir kai tarp jo ir darbdavio per trijų mėnesių laikotarpį po atleidimo nesudaroma nauja darbo sutartis, skiriama tokio dydžio ilgalaikio darbo išmoką (GDDTNIDIĮ 10 str. 1 d.):
· 77,58 procento jo 1 vidutinio mėnesinio darbo užmokesčio dydžio ilgalaikio darbo išmoka – kai darbo santykiai su darbdaviu atleidimo iš darbo dieną tęsėsi nuo 5 (penkerių) iki 10 (dešimt) metų;
· 77,58 procento 2 (dviejų) jo vidutinių mėnesinių darbo užmokesčių dydžio ilgalaikio darbo išmoka – kai darbo santykiai su darbdaviu atleidimo iš darbo dieną tęsėsi nuo 10 (dešimt) iki 20 (dvidešimt) metų;
· 77,58 procento  3 (trijų) jo vidutinių mėnesinių darbo užmokesčių dydžio ilgalaikio darbo išmoka – kai darbo santykiai su darbdaviu atleidimo iš darbo dieną tęsėsi 20 (dvidešimt) ir daugiau metų.
4.2. Ilgalaikio darbo išmokos iš biudžetinių įstaigų ir Lietuvos banko atleistiems darbuotojams skiria ir moka darbdavys. Iš biudžetinių įstaigų ir Lietuvos banko atleistiems darbuotojams įmokos apskaičiuojamos ir mokamos mutatis mutandis GDDTNIDIĮ nustatyta tvarka.
4.3. Ilgalaikio darbo išmokos skiriamos ne anksčiau kaip praėjus 3 (trims) mėnesiams nuo atleidimo dienos iš karto išmokant visą išmokos sumą (GDDTNIDIĮ 11 str. 1 d.).
4.4.  Ilgalaikio darbo išmokos skiriamos tuo atveju, kai tarp darbuotojo  ir darbdavio per tris mėnesius po atleidimo iš darbo nesudaroma nauja darbo sutartis (GDDTNIDIĮ 11 str. 2 d.).   
4.5. Nustatant ilgalaikio darbo išmokos dydį, darbuotojo vieno mėnesinio darbo užmokesčio dydis apskaičiuojamas remiantis Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro duomenimis pagal tam darbuotojui už praėjusių dvylika mėnesių, buvusių prieš darbuotojo atleidimo mėnesį, priskaičiuotų su darbo santykiais susijusių pajamų, nuo kurių skaičiuojamos valstybinio socialinio draudimo įmokos, vidurkį (GDDTNIDIĮ 10 str. 2 d.).







